137

verðbréfasjóði. Óþarfi er að tiltaka það sérstaklega. Lagðar eru til breytingar á 13. gr. laganna til að endurspegla þær viðbætur sem lagðar eru til við 1. mgr. 10. gr. Þá er lögð til breyting á 1. og 2. mgr. 15. gr. til að skýra hvaða kröfur eru gerðar til eiginfjárgrunns rekstraraðila sérhæfðra sjóða. Lagt er til að ný málsgrein bætist við 19. gr., þar sem kveðið er á umsjálfstæði stjórnarmanna rekstraraðila sérhæfðra sjóða sem rekur sérhæfða sjóði fyrir almenna fjárfesta. 15. gr. gildandi laga um verðbréfasjóði gilti um fjárfestingarsjóði áður en lög um rekstraraðila sérhæfðra sjóða voru sett, en það fórst fyrir að setja sambærilegt ákvæði í nýju lögin. Rétt þykir að sambærilegar kröfur gildi um sjálfstæði stjórnarmanna rekstraraðila sérhæfðra sjóða sem reka sjóði fyrir almenna fjárfesta og vörsluaðila sjóðanna og gilda vegna rekstrarfélaga verðbréfasjóða og vörsluaðila þeirra að teknu tilliti til eðlis sjóð- anna. Lögð er til breyting á 24. gr. til leiðréttingar, en ranglega er þar vísað til laga um verðbréfaviðskipti. Kveðið er á um verðbréfun í lögum um fjármálafyrirtæki. Lögð er til sú breyting á 2. tölul. 1. mgr. 33. gr. laganna um vörsluaðila að kveðið er á um það skilyrði að verðbréfafyrirtæki sem hefur sérhæfða sjóði í vörslu skal lúta eiginfjárkröfum samkvæmt lögum umfjármálafyrirtæki, þar á meðal vegna rekstraráhættu samkvæmt lögum umfjármála- fyrirtæki, en ákvæði b-liðar 3. mgr. 21. gr. AIFMD kveður á um að eiginfjárkröfur skuli gilda um verðbréfafyrirtækið í samræmi við 1. mgr. 20. gr. tilskipunar Evrópuþingsins og ráðsins nr. 2006/49/EB. Þau ákvæði sem mæla nú fyrir um sömu atriði í gildandi Evrópurétti eru 25. - 88. gr. reglugerðar framkvæmdastjórnar ESB nr. 575/2013 (CRR). Þau ákvæði hafa verið innleidd í lögum um fjármálafyrirtæki og vísast því til þeirra laga. Einnig er lagt til að gerðar verði sömu kröfur til þeirra verðbréfafyrirtækja sem vilja gegna hlutverki vörsluaðila sér- hæfðra sjóða fyrir almenna fjárfesta (áður fjárfestingarsjóðir) og gerðar eru til verðbréfa- fyrirtækja sem fá heimild sem vörsluaðili verðbréfasjóða, enda í báðum tilvikum um sjóði að ræða sem markaðssettir eru til almennra fjárfesta og þykir rétt að hafa samsvarandi kröfur í báðum tilvikum til þeirra sem sinna þessu hlutverki. Lagt er til að nýtt ákvæði um upplýsinga- og tilkynningarskyldu endurskoðanda rekstraraðila og sérhæfðra sjóða í hans rekstri komi í kafla laganna um gagnsæi, til að gæta samræmis við lög um fjármálafyrirtæki og lög um verðbréfasjóði. Lögð er til viðbót við 3. mgr. 64. gr. þannig að heimild Fjármálaeftirlitsins til að skilyrða heimild til markaðssetningar nái einnig til rekstraraðila með staðfestu utan Íslands. Einnig er lagt til að við 3. mgr. bætist nýr málsliður sem kveður á um að Fjármálaeftirlitsins geti afturkallað heimild til markaðs- setningar ef rekstraraðili með staðfestu utan Íslands uppfyllir ekki lengur skilyrði 2. mgr. ákvæðisins sem sett eru fyrir heimildinni. Lögð er til viðbót við 70. gr. laganna, sem er til samræmis við 16. gr. gildandi laga um verðbréfasjóði og kveður á umeðli rekstrar hlutdeildar- sjóða. Auk þess er lögð til ný málsgrein í 79. gr. laganna þar sem kveðið er skýrt á um að réttur hlutdeildarskírteinishafa til tekna og eigna sjóðsins skuli vera með sama hætti og gildi þegar um verðbréfasjóði er að ræða, annað en er þegar um er að ræða aðra sérhæfða sjóði sem eru hlutdeildarsjóðir, en þá gildir það sem kveðið er á um í reglum sjóðsins. Lagðar eru til breytingar á 82. gr. til að gæta samræmis við þær tillögur sem eru gerðar í frumvarpi þessu vegna verðbréfasjóða. Rétt þykir að hafa samræmi í því sem gildir varðandi afturköllun staðfestingar, bæði verðbréfasjóða og sérhæfðra sjóða fyrir almenna fjárfesta (áður fjárfestingarsjóðir). Þeir töluliðir sem lagt er til að felldir verði brott voru á sínum tíma ekki innleiðing á UCITS-kröfum. Lagt er til að nýtt ákvæði komi í 88. gr. a, en það er sambærilegt við 2. mgr. 54. gr. gildandi laga um verðbréfasjóði, sem gilti um fjárfestingarsjóði fyrir setn- ingu laga um rekstraraðila sérhæfðra sjóða, nr. 45/2020. Fyrir mistök var ákvæðið ekki tekið upp í lögin. Þá er lögð til viðbót við 4. tölul. 89. gr. til að gæta samræmis við fjárfestingar- heimildir verðbréfasjóða.